open-index/open-wikipedia-markdown huggingface dataset:
Evelyn de Morgan

**Evelyn De Morgan** (født 30. august 1855, død 2. mai 1919) var en engelsk maler assosiert med pre-rafaelittene.

## Bakgrunn og virke
Hun var født som Evelyn Pickering av foreldre som kom fra øvre middelklasse. Hennes far var Percival Pickering og hennes mor var Anna Maria Wilhelmina Spencer Stanhope, søster av kunstneren Roddam Spencer Stanhope, og nedstammet fra jarlen av Leicester.

Evelyn fikk utdannelse hjemme og begynte med tegneundervisning da hun var 15 år. Den morgen hun fylte 17 noterte hun i sin dagbok «Kunst er evig, men livet er kort...» og «Jeg vil gjøre opp for det nå, jeg har ikke et øyeblikk å miste». Fra tidlig av var Evelyn bestemt på å bli billedkunstner og fikk overtalt sine noe uvillige foreldre til å la henne begynne på Slade School of Art i 1873, to år etter at kunstskolen hadde åpnet. 

Den klassiske utdannelsen hun fikk under den daværende rektor, Edward Poynter, hadde en innflytelse på hennes valg av komposisjon og emne. Også hennes onkel John Roddam Spencer Stanhope hadde en betydelig innflytelse på hennes arbeid. Hun besøkte ham ofte i Firenze hvor han bodde og arbeidet. Det gjorde det også mulig for hennes å studere de store kunstnerne fra renessansen, spesielt var hun begeistret for Sandro Botticelli, noe som påvirket henne til bevege seg fra de klassiske emnene som skolen hadde favorisert til å prege sin egen stil bestående av allegorier og symbolisme.

I 1887 giftet hun seg med keramikeren William De Morgan og de bosatte seg i London inntil han døde i 1917. Hun døde selv to år senere i London og ble gravlagt på kirkegården Brookwood Cemetery i nærheten av Woking i Surrey. Hun delte en dypfølt interesse i det åndelige sammen med ektemannen. Sammen utviklet de også en vanskelig malemetode hvor de benyttet glyserin, som nå kalles for glyserol, for å skape en klar og skinnende fargetone som hun søkte.

Evelyn De Morgan var en av faste utstillerne ved Grosvenor Gallery, et avantgardistisk alternativ til Royal Academy hvor hun også stilte sammen med blant annet verkene til Edward Burne-Jones, George Frederick Watts og Lawrence Alma-Tadema. I 1916 fikk hennes avsky for krigsredslene under den første verdenskrig henne til stille ut 13 av sine verker til fordel for Røde kors. På 1900-tallet var hennes arbeider preget av dalende kvalitet sammenlignet med hva hun hadde skapt tidligere. 

Hun valgte emner som i hovedsak var sakrale og allegoriske figurer og scener, og mytologiske emner med en moralsk og sosialt budskap. Det store *Aurora Triumphans* er i Russell Cotes Museum i Bournemouth og i London er det to store figurstudier i Leighton House. Øvrige verker finnes De Morgan Foundation. Et portrett av hennes ektemann er utstilt i National Portrait Gallery.

## Referanser


## Eksterne lenker
* 
* De Morgan Foundation
* Grave of Evelyn and William De Morgan
* Et uvalg malerier av Evelyn de Morgan
Karmel bedehus

**Karmel bedehus** var et bedehus i Gjøvik kommune, Innlandet fylke.

Bedehuset ble innviet i 1934 og hadde 100 plasser.

Karmel bedehus fungerte som interimskirke for «Sørbyen» fra 1980 til 1994, da Engehaugen kirke ble innviet. Bedehuset ble solgt i 2002 og brukes etter det som bolig.

## Eksterne lenker
* Normisjon: Nytt fra region Oppland nr. 6/2010, s. 3
* [Lokalhistoriewiki](https://lokalhistoriewiki.no/wiki/Karmel_bedehus_(Gj%C3%B8vik))
Hol (Tjeldsund)

**Hol** (nordsamisk: *Hovllák*) er ei bygd og var før kommunesammenslåingen 1. januar 2020 kommunesenteret i den tidligere Tjeldsund kommune i Nordland, den ligger nord på Tjeldøya.

Bygda ligger sentralt i kommunen, mellom de to største tettstedene i kommunen, Ramsund på fastlandsiden og Kongsvik på Hinnøysiden. Kommuneadministrasjonen var den største arbeidsgiveren på Hol, men bygda har også landbruk ved siden av noen private firma. På Hol ligger Tjeldsund kirke fra 1863.

Mellom Hov, like ved Hol, og Smiberget ved Sæter på Hinnøysiden er det båtforbindelse. Tidligere har det vært ferjeforbindelse, per 2018 var ferjeleiet og flytebrygge ved Sæter nedlagt.

Lensmann Jakob Andersen (1606&ndash;1680 på Hol), som var gift med Maren Svendsdatter (1610 på Sand &ndash; 1697 på Hol), drev gårdene Hol og Sand i Tjeldsund. Han kom til Hol før 1652. De fikk en meget stor etterslekt, og mange i distriktet er etterkommere av dette ekteparet. 

## Referanser
Mikkel Isak Eira

**Mikkel Isak Johansen Eira** (født 1968) er en norsk reineier og lokalpolitiker. I 2007 deltok han og vant fjerde sesong av realityserien *[[Farmen]]*. I 2013 deltok han i *[[Robinsonekspedisjonen]]*.

## Deltager i reality-TV
Eira var med i fjerde sesong av *Farmen,* som gikk på TV 2 i 2007. Han slo Astrid K. Mjøsund i den siste og avgjørende konkurransen.

I 2008 var han forgrunnsfigur i dokumentarserien *Rein lykke*, som gikk på NRK. I tillegg deltok han som kjentmann i den svensknorske naturdokumentaren *Jakten på storrödingen*, som ble vist på TV 2 samme år.

I 2013 var han deltaker i TV3s realityserie *[[Robinsonekspedisjonen]]*, men gikk ut forholdsvis tidlig. 

## Lokalpolitiker
Eira har også hatt et politisk engasjement: I 2008 ble han valgt til ny president i samenes fotballforbund. I 2011 ble han innvalgt som førstekandidat for Høyre i Kautokeino kommunestyre. Han var 2. nestleder i Finnmark Høyre fra 2012 til 2014.

## Referanser
Polemarkos

**Polemarkos** (gresk: «mester av krig») var en militær tittel i antikkens Hellas. I antikkens Sparta var en polemarkos leder for en spartansk brigade. I antikkens Athen var en polemarkos en av magistratene. Opprinnelig var polemarkos en kommandant av hæren, men etter 487 f.Kr./486 f.Kr., da de athenske magistratene ble utnevnt ved loddtrekning, ble de militære pliktene gitt til *[[strategos|strategoi]]*. Embetet hadde også religiøse og juridiske funksjoner.
Seegård kirke (1781)

**Seegård kirke** var en korskirke fra 1781 i det som nå er Gjøvik kommune, Innlandet fylke. Kirken brant ned 27. mars 1994. I 1997, etter 3 års bygging, sto en ny kirke ferdig.

Den gamle kirken var i tømmer og hadde 235 plasser.

## Litteratur
* 

## Eksterne lenker
* 
* Rolf Steinar Bergli: Seegård kirke
Moldjord

**Moldjord** er et tettsted og kommunesenter i Beiarn kommune i Nordland og har postnummer 8110. Stedet er tilholdssted for trygdekontor, bibliotek, lensmannskontor, legesenter og menighetskontor. Kirkestedet for Beiarn kirke ble lagt hit i allerede 1724 og nåværende kirke er bygget i 1872.  hadde  innbyggere per .

Hustufter fra vikingtiden ble funnet på Arstad ved Moldjord i 1967; dette var det første funnet av sitt slag i Nord-Norge.

Moldjord skole ble bygget på 1960-tallet og har i dag grunnskole fra 1.-7. klasse, videregående skole VG1 i regi av LOSA og voksenopplæringstilbud. Skolens gymnastikksal fungerer også som kommunens samfunnssal med nyoppusset kulturscene (2004). Den har vært åsted for tidligere konsert The Groove Valley JazzCamp.

## Referanser


## Eksterne lenker
* Store Norske Leksikon om Moldjord
* Store Norske Leksikon om Beiarn
* Beiarn kommune
* Hjemmeside om Moldjord
* Beiarn Gjestegård
Cubas sentralbank

**Cubas sentralbank** (**Banco Central de Cuba &ndash; BCC**) er sentralbanken på Cuba. Dens hovedkontor ligger i Havanna. 

## Historie
Sentralbanken ble opprettet i 1997, og overtok mange av funksjonene til den tidligere *Cubas nasjonalbank* (Banco Nacional de Cuba). 

## Oppgaver og målsettinger
Sentralbankens funksjoner er:
* Utstede landets valuta og sørge for stabil valutakurs
* Bidra til makroøkonomisk balanse og en kontrollert økonomisk utvikling
* Forvalte landets valutareserver
* Utarbeide og implementere pengeøkonomiske tiltak som underbygger Cubas økonomiske målsettinger
* Sikre innenlands og utenlands betalingstransaksjoner
* Iverksette pengeregulerende tiltak
* Overvåke landets finansnæring og andre aktører

I 2004 vedtok sentralbanken at amerikanske dollar ikke lenger skal være gyldig valuta på Cuba. Turister må derfor veksle til Cubas konvertible peso.

## Sentralbanksjef
Sentralbanksjefen (*Presidente*) var ved oppstarten i 1997 Francisco Soberón Valdés; hans periode startet 23. januar 1995. 

Pr desember 2025 er Joaquín Alonso Vázquez sentalbanksjef, han overtok etter Marta Sabina Wilson González i februar 2023.

## Se også
*Liste over verdens sentralbanker

## Referanser


## Eksterne lenker
*
Nykirke (Snertingdal)

**Nykirke** er en langkirke fra 1872 i Gjøvik kommune, Innlandet fylke.

Byggverket er i tømmer og har 360 plasser.
Inventar fra «Gavekirke» på Kirkerud hvor iflg. tradisjon middelalderkirke.

## Referanser


## Litteratur
* 

## Eksterne lenker
* 
* 
* Snertingdal menighet
Sparabara

**Sparabara** (persisk: «skjoldbærer») var frontlinjeinfanteriet til akamenidenes rike. De var vanligvis de første som gikk i kamp mann mot mann mot fienden. Selv om en ikke vet mye om dem i dag, er det antatt at de var ryggraden i den persiske hæren som dannet en skjoldmur og brukte sine to meter lange spyd til å beskytte sine mer sårbare styrker som bueskyttere fra fienden. 

Sparabaraene ble hentet fra fullverdige medlemmer i det persiske samfunnet, de ble trent fra barndommen av til å bli soldater og når de ikke var ute for å kjempe i felttog i fjerne land, trente de på jakt på de store slettene i Persia. Men da alt var stille og det var fred i landet, vendte sparabaraen tilbake til et normalt liv som bønder. På grunn av dette manglet de virkelig profesjonell kvalitet på slagmarken, likevel var de godt trente og modige til punktet hvor de holdt linjen i de fleste situasjoner lenge nok til å kunne gjennomføre et motangrep.

De var beskyttet av lin sydd sammen i flere lag og bar store rektangulære flettede skjold som en slags lett manøvrerbart forsvar. Dette gav dem derimot en betydelig ulempe i forhold til de tungt beskyttede motstanderne som hoplittene, og det to meter lange spydet kunne ikke gi sparabaraen nok rekkevidde til å treffe en trent falanks. Skjoldene var effektive i å stoppe piler, men ikke sterke nok til å beskytte soldatene fra spyd. Men sparabaraen kunne ta seg av det meste av annet infanteri, inkludert trente enheter i øst.
## Eksterne lenker
* https://web.archive.org/web/20110802004347/http://members.ozemail.com.au/~ancientpersia/page4.html
* http://www.iranchamber.com/history/articles/overview_sassanian_persian_military2.php
Vardal kirke

**Vardal kirke** er en korskirke fra 1803 i Gjøvik kommune, Innlandet fylke.

Byggverket er i tømmer og har 480 plasser. I Vardal kalles kirka oftest *Haugskjerkja*, ettersom den ligger ved garden Haug.

Kirken ble bygget etter at den forrige kirken fra 1721 brant ned 9. juni 1801. Dette skjedde i forbindelse med at gården Haug brant, og det samme gjorde kirkestallene på Vangen samt klokkerboligen. Den nye kirken ble reist etter at det i et kongelig reskript fra 4. desember 1801 ble gjort klart at kirken skulle bygges opp igjen med midler fra kollekt og avgifter fra andre kirker i Akershus stift.

Ifølge en undersøkelse Gunnar Rønningen gjorde på 1980-tallet, er det samme byggmester i Vardal kirke som det var i Biri kirke i 1777, Seegård kirke i 1782 og Brøttum kirke i 1790. Den første gudstjenesten i den nye Vardal kirke ble holdt søndag 18. september 1803, mens vigslingsgudstjenesten ble holdt 30. november 1803.

## Referanser


## Kilder
* 
* 

## Eksterne lenker
* 
* 
* Vardal menighet
*
Grymyr kirke

**Grymyr kirke** er en langkirke fra 2003 i Gran kommune, Innlandet fylke.

Den gamle kirken, som var en langkirke i tre fra 1899 (tegnet av Victor Nordan), brant i oktober 1999.

Grunnsteinen til den nye kirken ble lagt ned av biskop Rosemarie Köhn 28. oktober 2002, og hun holdt også vigslingsgudstjenesten 24. august 2003.

## Interiør
Hadeland Glassverk, ved designer Lena Hansson, har utformet kirkens liturgiske interiør. Glassverkets bidrag består av døpefont, prekestol, vegglamper, og et syv meter høyt alterkors utført i glass og stål, med effektbelysning i fiberoptikk og LED. Pipeorgel fra Norsk Orgelverksted AS, Snertingdal (bygget i 1985), satt inn i kirken i 2020.

## Kirkens klokker
Kirkens klokker er støpt ved Olsen Nauen Klokkestøperi.

## Referanser


## Kilder
* Woie, Jan: «Vi må ha ny kjørkje»: ''Kirkebladet for Gran og Brandbu''. Nr 4. 2003

## Eksterne lenker
* Gran kirkelige fellesråd
* 
*
Leangen Ishall

**Leangen Ishall** er et idrettsanlegg ved Leangen i Trondheim som ble åpnet i 1977. Anlegget ble utvidet med Ungdomshallen som ble åpnet 10. august 2009.

Hallen er hjemmearena for Trondhjems Skøiteklubs kunstløp-gruppe, samt ishockeyklubben Rosenborg Ishockeyklubb og Nidaros Hockey. Hallen brukes også til curling av Trondheim curlingklubb. 

Ishallen rommer også en av Trondheims to innendørs løpebaner og brukes en del i vinterhalvåret, særlig av ulike løpemiljø som friidrett og orientering.

Leangen ishall driftes av Trondheim kommune og den ble oppgradert med nytt vant før 2005/2006-sesongen.

## Publikumsrekorder
5.mars 1992 vant Trondheim Ishockeyklubb eliteserien mot Storhamar med  tilskuere tilstede. 8. desember 1988 var det  tilskuere i 1.divisjonskampen mellom TIK og Storhamar .

## Referanser


## Eksterne lenker
* 
*  Leangen Ishockeyklubb 
* Trondhjems skøiteklub *kunstløp*
* Ishaller og baner i Norge *hockey.no*
* på Trondheim kommune webside *Trondheim kommune*
* NRK om Ungdomshallen *NRK*
Lierelva

**Lierelva** kan vise til:

* Lierelva (Aurskog-Høland) – ei elv i Aurskog-Høland kommune i Viken
* Lierelva (Lier) – ei elv i Lier kommune i Viken
Moen kirke

**Moen kirke** er en langkirke fra 1914 i Gran kommune, Innlandet fylke.

Byggverket er i tømmer.

Pipeorgel fra J.H.Jørgensen Orgelfabrik, Oslo/Karl Schuke Berliner Orgelbauwerkstatt GmbH, Berlin, bygget i 1953.

## Referanser


## Litteratur
* 
* 

## Eksterne lenker
* Gran kirkelige fellesråd
* Kirkebladet for Gran og Brandbu om 90-årsjubileet
* 
*
Åroselva

**Åroselva** er et lavlandsvassdrag med nedbørfelt på , og det største vassdraget i Asker kommune i Akershus. Elva starter som Grodalselva og renner ut fra Kistefossdammen i Heggedal til utløpet i Indre Oslofjord ved Åros.

Berggrunnsmessig tilhører Årosvassdraget Oslofeltet med drammensgranitt og kambrosilurbergarter. Det meste av feltet ligger under marin grense, som her er rundt .  Kalkstein/fyllitt og mye marint materiale gir god pH og høy bufferkapasitet. Vassdraget blir tilført både kloakk og jordbruksavrenning, i tillegg til den naturlige næringsrike avrenningen. Liten sommervannføring er et problem i Åroselva.

I begynnelsen av den industrielle utviklingen ble det bygd flere dammer i Åroselva. Den lakseførende strekningen ble mindre og fisket gikk sterkt tilbake. Røyken og Åros JFF (NJFF) startet utsetting av laks og sjøørret tidlig på 1970-tallet. Mellom  og  settefisk (smolt) er satt ut årlig. I 1983 fikk Norcem pålegg om å sette ut  laksesmolt og  sjøørretsmolt i vassdraget som følge av uttak av industrivann. I perioden 1960-83 var fangstene av laks og sjøørret ; i 1984  og i 1987 .

Fram til 1989 var lakseførende strekning  fra sjøen til Lingsomdammen. Etter riving av dammen kan laksen gå opp  til Fabrikkdammen. I 1994 ble det registrert gyting og årsyngel av laks helt oppe ved Fabrikkdammen; en tidligere lakseførende strekning som har vært stengt i årevis, er nå restaurert. Dette er positivt for produksjonen av laks og sjøørret i vassdraget.

Etter at Drammenselva og Lierelva ble infisert med Gyrodactylus salaris, var Åroselva siste naturlig reproduserende lakseelv i Buskerud. Åroselva har stort produksjonspotensiale, og tiltak mot erosjon og utslipp til vassdraget kan bedre forholdene både for laks og sjøørret. Det viktigste for Åroselva når det gjelder laks og sjøørret, er å sikre minstevannføring og å arrangere lokkeflommer i tørre perioder om sommeren (Garnås og Eken 1990).

Med hensyn til vannuttak fra elva, har Norcem avviklet fabrikken på Slemmestad.

## Referanser
Córdoba (Veracruz)

**Córdoba** er en by og kommune i delstaten Veracruz i Mexico som ligger i overgangen mellom kystsletta mot den meksikanske gulfkysten og fjellkjeden Sierra Madre Oriental, som løper parallelt med kysten. 

Córdoba er en handelsby med en del industri. Byen er i Mexico kjent for kaffen sin, som dyrkes i fjellsidene rundt byen, og også sukkerindustrien er veiktig. Byen har gode kommunikasjoner både mot havnebyen Veracruz og Mexico by både med motorvei og andre veier. 

Byens befolkning er i all hovedsak katolsk, og siden 2000 har byen vært bispesete. I tillegg til domkirken *Catedral de la Inmaculada Concepción* finnes det mange kirker og kapeller i byområdet. Andre trosretninger, først og fremst protestantiske, er også representert. 

## Klima
I en høyde av 842 meter over havet nyter Córdoba et godt klima. Den varmeste årsida er våren, når temperaturen tidvis når opp i 36ºC. Det meste av nedbøren faller i regntida om sommeren. Om sommeren kan også orkanene fra Mexicogulfen slå inn mot Córdoba, men fordi orkanene taper kraft når de slår inn over land og fordi byen har god avrenning, gjør disse vanligvis liten skade. Høsten er roligere, selv om orkanene også nå er merkbar. Vinteren er kjøligere, men temperaturen faller sjelden under 13º C. Årsmiddelnedbøren ligger på ca. 1800mm. 

## Historie
Córdobas historie er helt fra grunnleggelsen i 1618 full av kontraster. Dette året ble byen grunnlagt av «los treinta caballeros», de tretti herrene, for å styrke den spanske kronens nærvær langs veien mellom Mexico by og Veracruz.Området var nemlig hjemsøkt av røverbander av rømte, afrikanske slaver. Siden 30 familieoverhoder undertegnet grunnleggelsen, omtales grunnleggerne som de tretti herrene. I kolonitida blomstret byen som sentrum for et rikt jordbruksområdet. I sluttkampene i uavhengighetskrigen ytte byens innbyggere sterk motstand mot de spanske troppene, og i august 1821 ble *El tratato de Córdoba*, Córdoba-traktaten, inngått mellom Mexicos siste spanske visekonge og opprørsstyrkene, noe som avsluttet kolonistyret og dermed også avsluttet uavhengighetskrigen. Også ved den amerikanske intervensjonen i 1847 og under den meksikanske revolusjonen ble det kjempet om byen. 

## Verdt å se i Córdoba
Córdoba har en god del turisme, først og fremst fra andre deler av Mexico. Om vinteren kommer gjerne innbyggerne fra Mexico by ned for å nyte et mildere vær. Byens sentrum er preget av koloniarkitektur, og det fremste eksempelet på et er **Catedral de la Inmaculada Concepción**. 

## Eksterne lenker

* Sitio oficial del municipio  Córdoba kommunes hjemmeside.
Tron (fjell)

**Tron** (også kalt  **Tronden** og **Trondfjell**) er et fjell i Alvdal kommune i Innlandet mot grensen til Tynset i nord og øst. Det har en høyde på  meter over havet. Nærmeste fjellmassiv i øst er Fonnåsfjellet.

Tron er bare det 904. høyeste fjellet i Norge på en liste over fjell med  primærfaktor  over 50 meter, men står fritt og kan tilby et flott rundskue. Den nest høyeste toppen på fjellet, Tylldalstoppen , danner grensepunkt mellom Alvdal og Tynset kommuner, og er samtidig det høyeste punkt i Tynset kommune.

Den indiske filosofen Swami Sri Ananda Acharya bodde store deler av livet på Tron og planla å bygge et Fredsuniversitet på Flat-tron – et platå oppe på fjellet. Alvdal kommune har avsatt et 875 dekar stort område på Flattronden med tanke på å regulere området til fredssenter, turistformål og bevertning, idrettsanlegg og hangglidervirksomhet, samt friluftsliv, og pr 12. november 2010 er oppstart av planarbeidet varslet.

I forbindelse med bygging av radio- og fjernsynssender på 1960-tallet ble Norges nest høyest beliggende bilvei bygget opp til toppen.

## Etymologi
Navnet Tron stammer fra *trond* m (gammelnorsk *þróndr*) 'gris, galte'. Det er ganske vanlig i Norge og særlig i Nord-Østerdal at fjell har dyrenavn. Andre kjente topper med dyrenavn i nærområdet er f.eks. Elgspiggen, Haveren, Kalven og Ruten.

## Se også
* Norges høyeste fjell med primærfaktor over 50 meter
* Fjell i Norge over 1000 meter rangert etter primærfaktor

## Fotnoter



## Referanser
Skytterkonge

**Skytterkonge** er tittelen vinneren av seniorklassene i landskytterstevnet tradisjonelt har fått, men i 2006 ble det for første gang en kvinnelig vinner som dermed fikk tittelen **skytterdronning**. Vinneren blir tildelt H.M. Kongens pokal. Nummer to får tittelen skytterprins, mens beste kvinne, uansett plassering, blir skytterprinsesse. 

På grunn av en noe spesiell situasjon før mesterskapsomgangen på landsskytterstevnet i Målselv i 2006, der to kvinner ledet Kongelaget, gjorde Skytterstyret et hastevedtak. Det innebar at dersom en kvinne skulle bli nummer 2 i mesterskapet, ville hun bli få tittelen skytterkronprinsesse i stedet for prins.

## Historie

Den første skytterkongen ble kåret i 1893 i Kristiansund, Chr. Østern fra Kristiania. Den første kongepremien kom på landsskytterstevnet i Trondheim i 1897, der Knut Fauske fra Stange & Romedal vant. Det var Kong Oscar II som da skjenket førstepremien som skulle tilfalle stevnevinneren. Selve kongetittelen ble først tatt i bruk i 1904.

Gjennom årene har 15 personer blitt kronet skytterkonge mer enn en gang. 5 av disse har vunnet tre ganger, mens Lars L. Ese d.y. fra Balestrand står alene med fire kongekroner. 

I 2006 ble Mette Elisabeth Finnestad den første skytterdronning. Samme året ble det også kåret en skytterkronprinsesse, da det var to kvinnelige skyttere som toppet vinnerlisten.

## Skytterkonger/skytterdronninger
I listen under vises repeterende vinnere med tall i parentes per seier.

## Referanser


## Litteratur
* Skytterboka 2005-2006, utgitt av Det frivillige skyttervesen
* Skytterboka 2010-2011, utgitt av Det frivillige skyttervesen
* 
*
*

## Eksterne lenker
* Det frivillige Skyttervesens hjemmesider
Hååna

**Hååna** eller **Håelva** er ei elv i Hå og Time kommuner i Rogaland. Den renner gjennom det relativt tett befolkede kulturlandskapet på Jæren og munner ut i havet like nord for Hå Gamle Prestegard. Elva er 38,4 kilometer lang. Elva har en relativt stor bestand av den totalfreda elvemuslingen (*Margaritifera margaritifera*).

Elva har utspring som flere små bekker nord for Synesvarden på Høg-Jæren. Fra innsjøene Storamoset og Litlamoset renner elva mot nord under flere forskjellige navn, først som Stormyråna, deretter Undheimsåa, Fosseåna og Fotlandsåna. Flere sideelver kommer inn fra øst. Ved Høyland snur elva mot vest og ved Fotland danner den Fotlandsfossen. Herfra renner elva i et stilleflytende og buktende løp mot havet. Ved Haugland kommer den største sideelva Tverråna inn fra sør.

På grunn av betydelig forurensning fra jordbruket er elvas vannkvalitet sterkt forringet. Oppblomstring av blågrønnalger forekommer regelmessig. Funn etter mange boplasser viser at her har vært aktivitet av mennesker helt tilbake til steinalderen.

Hååna er kjent som en fiskerik elv med laks og ørret. Elva har også en god bestand av den totalfreda elvemuslingen, og som sådan ble elva valgt ut som ett av vassdragene i det nasjonale overvåkingsprogrammet for elvemusling i Norge. Populasjonen ble beregnet til cirka  individer i 2008, hvorav cirka 90 prosent langs den 5 km lange strekningen mellom Oma og Haugland. I sideelven Tverråna betraktes imidlertid elvemuslingen som utdødd. Historisk var Hååna en av de viktigste elvene for perlefiske i Norge. Den har også en god bestand av ål, og i vannene i de øvre områdene lever også sik og røye.

Jærstrendene er fredet som landskapsvernområde og strekker seg mange mil nordover og sørover fra Håånas munning. Her er det både sanddyner og rullesteinstrender med spennende plante- og dyreliv. I tillegg til Jærstrendene landskapsvernområde har nedbørfeltet flere landskapsvernområder og reservater knyttet til vassdraget. Vassdraget ble vernet mot kraftutbygging i Verneplan I for vassdrag.

## Referanser
Geir André Herrem

**Geir André Herrem** (født 28. januar 1988) er en norsk tidligere fotballspiller.

Han debuterte for Bryne i 2006. Høsten 2007 var han på utlån til Ålgård Fotballklubb hvor han ble lagets toppscorer. Lånet ble forlenget til sesongen 2008. Etter dette spilte han for blant annet Babelsberg 03, Flora Tallinn og Vidar. Herrem gikk fra FK Fyllingsdalen til Åsane foran 2016-sesongen. Foran 2018-sesongen kjøpte Bodø/Glimt Herrem fra Åsane og han ble igjenforent med tidligere Åsane-trener Kjetil Knutsen. I sin første Glimt-sesong fikk Herrem begrenset med spilletid og scoret bare ett mål i Eliteserien. Før 2019-seosngen ble Kristian Fardal Opseth solgt fra Glimt og Herrem var foretrukket spiss. Han scoret ni mål i vårsesongen før han noe overraskende ble solgt til Kalmar FF i Allsvenskan. 

Geir André Herrem er sønn av Geir Herrem, tidligere midtbanespiller i Viking og Bryne. Han er også fetter til håndballspiller Camilla Herrem.

### Meritter
#### Bodø/Glimt
* Seriesølv Eliteserien 2019

## Referanser


## Eksterne lenker
*
Aldershot

**Aldershot** er en by i Hampshire i England. Den ligger i et heilandskap omkring 60&nbsp;km sørvest for London. Byen er administrert av Rushmoor Borough Council. Den har i henhold til folketellingen i 2011 en befolkning på 36 321, en liten økning siden 2001 da befolkningen var 33 840. Derimot har Aldershots storbyområde, et løst definert byområde bestående også av Camberley, Farnborough, og Farnham, har til sammen en befolkning på 243 344. Det gjør den til den trettende største byområde i Storbritannia.

Byen er særlig kjent for sin forbindelse til den britiske hæren, som i 1854 opprettet en permanent leir der. Dette førte til at stedet vokste fra en liten landsby til en stor viktoriansk by.

## Historie
Byens navn kommer muligens fra *alder*, som viser til et vått, myrlendt sted. I angelsaksisk tid var stedet kjent som *Alreshete*, og i *[[Domesday Book]]* (1086) nevnes landsbyen som en del av hundredet Crondall. På et kart i 1722-utgaven av William Camdens *Britannia or Geographical Description of Britain and Ireland* vises det et symbol for en bosetning på stedet.

I 1854, under Krimkrigen, ble det opprettet en militærleir med landsbyen i midten. Befolkningen steg fra 875 i 1851 til 16&nbsp;000 i 1861, hvorav omkring 9000 var soldater. Veksten fortsatte, om enn med lavere hastighet.

Dronning Victoria besøkte regelmessig Aldershot, og det ble reist en kongelig paviljong for henne. Under jubileumsparaden den 21. juni 1887 var 60&nbsp;000 mann stilt opp i Long Valley, fra Basingstokekanalen til Caesar's Camp. Siden da har Aldershot Military Tattoo vært et viktig internasjonalt arrangement.

I 1974 ble Aldershots og Farnboroughs distrikter slått sammen til distriktet Rushmoor.

### Aldershotbomben
Aldershotbomben var et terrorangrep utført av Den offisielle IRA (OIRA); angrepet regnes som et av de verste organisasjonen har utført i England. Den 22. februar 1972 gikk en bilbombe av ved messa i hovedkvarteret til 16th Parachute Brigade. Syv personer ble drept; samtlige ofre var sivilt støttepersonell inkludert kokker, vaskehjelper og en katolsk prest. OIRA uttalte senere at angrepet var hevn for Bloody Sunday.

## Kommunikasjon
Aldershot stasjon betjener tog mot Waterloo stasjon i London, Alton, Guildford og Ascot.

## Kultur og idrett
Aldershot Town FC spiller i nPower League 2. En tidligere lokal klubb, Aldershot FC, ble nedlagt i 1992.

## Referanser


## Eksterne lenker
* 

* Rushmoor Borough Council
* The Aldershot Tattoo
* The Aldershot Civic Society
* Aldershot Military Museum
* Aldershot Library Military Collection
Promenaden

**Promenaden**, eller **Promenadecafeen**, var en kafé i Sandefjord. Den arrangerte blant annet åpen scene. Det ble også arrangert forfatterkvelder, quiz, show og konserter.

Promenadekafeen holdt opprinnelig til i Hjertnespromenaden 7, men flyttet i 2004 til Castberggården i Hjertnespromenaden 13.  Castberggården ble tegnet av arkitekt Jacob Wilhelm Nordan for hvalfangstpioneren Christopher Castberg i 1870 og regnes som det første arkitekttegnede huset i Sandefjord.

I november 2007 opphørte driften av Promenaden etter konkurs. Stedet gjenoppstod i 2012, men kulturtilbudet er sterkt redusert.

## Referanser
Røysum kapell

**Røysum kapell** er et kapell fra 1980 ved Røysumtunet (Diakonistiftelsen Røysum) i Gran kommune, Innlandet fylke.

Byggverket er i tømmer og har 60 plasser.

Harmonium fra Vestre’s orgel & pianofabrikk, Haramsøy.

Kapellet er opprinnelig et stabbur, bygget i 1920.

## Kilder
*
Tingelstad kirke

**Tingelstad kirke** (også kalt **Tingelstad nye kirke**) er en langkirke fra 1866 på Tingelstad i Gran kommune, Innlandet fylke. Kirken tok over for Grinaker stavkirke og St. Petri, da en lovendring i 1851 krevde at 1/5 av en kirkes menighet skulle kunne være til stede ved gudstjenester. Den 5. juli 1865 ble kirkens grunnstein nedlagt av sognets ordfører, Amund Larsen Gulden, og den 5. desember 1866 ble den ferdige kirken innviet av sogneprest Søren Brun Bugge på biskopens vegne. Den ble beregnet å skulle koste 9000 speciedaler. Første gudstjeneste ble holdt den 9. desember 1866 (2. søndag i advent), og samme dag ble også første begravelse utført. Kirken er bygd i teglstein som en langkirke i nygotisk stil.

Pipeorgel fra J.H.Jørgensen Orgelfabrik, Oslo/Dietrich Johannes Buder Orgelverksted AS, Bergen, bygget i 1953.

## Materialer fra Grinaker stavkirke

Det var alltid planlagt å benytte kapitalen i Grinaker stavkirke som grunnlag for å få bygge Tingelstad nye kirke. 
I hjørnene ved altertavlen står de to treskulpturene «Velstanden» og «Rettferdigheten», som begge ble overført fra den da nedrevne Grinaker stavkirke. Derfra kom også prekestolen, døpefonten, den ene kirkeklokken, utskjæringen over orgelet, to lysekroner og to messinglampetter, kalk, disk brødeske i sølv, døpefat, messehagel med kristusbilde, en lenestol og en kiste i sakristiet til alterklær.

## Endringer etter oppføring
*1925: Kirketårnets skiferplater ble byttet ut med kobberplater. 
*1929: Elektrisk belysning ble innlagt.
*1935: Det ble kjøpt inn et glassmaleri fra Borger Haugli som dekket halve vinduet bak altertavlen.
*20. desember 1953: Ett nytt orgel ble tatt i bruk, da det originale var nedslitt.

## Kirkens klokker
{
| |
|
|-
|}

## Referanser


## Kilder
* 
* 

## Eksterne lenker
* Gran og Tingelstad menighet
* 
*
Kirgisisk

**Kirgisisk** er et tyrkisk språk som snakkes i Kirgisistan og omkringliggende områder. Kirigisisk er et offisielt språk i Kirgisistan, sammen med russisk. Kirgisisk blir skrevet med det kyrilliske alfabetet i Kirgisistan, og en versjon av det arabiske alfabetet i Kina. Det latinske alfabetet ble brukt mellom 1928 og 1940; etter at Kirgisistan ble et selvstendig land var tanken om å gå tilbake til det latinske alfabetet populær blant enkelte politikere, men disse tankene ble aldri satt ut i praksis.

## Det kirgisiske alfabetet

* К -  +  *а*, *о*, *у*, *ы* → 
* Г -   +  *а*, *о*, *у*, *ы* → 

## Referanser


## Eksterne lenker
* Kyrgyz - *UCLA Language Materials Project*, University of California Los Angeles (UCLA).
Saurås

**Saurås** (av norrønt saurr, søle, myrlende), gårdsbruk øst for Ulset i Åsane bydel i Bergen. Gården hørte på 1600-tallet til Munkeliv klostergods. 

Åsane gamle kirke er oppført på gårdens grunn. 

Under 2. verdenskrig etablerte tyskerne en mindre fangeleir for russiske fanger på Saurås. Åsanefolket reiste en minnestein på kirkegården etter krigen.

## Eksterne lenker
* Bergen byleksikon på nett, om Saurås
John Brett

**John Brett** (født 8. desember 1831, død 7. januar 1902) var en engelsk landskapsmaler som er blitt assosiert med pre-rafaelittene, mest for hans ekstremt detaljerte landskapsbilder.

## Bakgrunn og virke
Brett ble født i nærheten av Reigate i 1831 som sønn av en veteran fra militæret. Han fikk først undervisning av landskapsmaleren J.D. Harding og deretter under Richard Redgrave. I 1853 begynte han på Royal Academy, men var mer interessert i filosofien om kunst og geologi til John Ruskin og møtte pre-rafaelitten William Holman Hunt via sin venn poeten Coventry Patmore. Inspirert av Hunts ideal om vitenskapelige landskapsmalerier besøkte Brett Sveits hvor han arbeidet på topografiske landsskaper og ble videre influert av John William Inchbold, en annen realistisk landskapsmaler. Det ble Bretts overbevisning å male «detaljene i naturen».

Han stilte først ut i Royal Academy i 1856 og det påfølgende året viste han fram *The Glacier of Rosenlaui*, et særdeles detaljert landskap som viste hvordan isbreen formet omgivelsene, og med brøytende isblokker i forgrunnen. Dette bildet etablerte Brett som kunstner, og *The Stonebreaker* kom det påfølgende året. Det viste en ungdom som knuste steiner for å jevne en veg, sittende i et skinnende og detaljert landskap. Presisjonen av de geologiske og botaniske detaljene imponerte John Ruskin som priset bildene høyt og forutså at Brett ville bli i stand til å male sitt mesterverk om han reiste til Val d'Aosta i Italia. Delvis finansiert av Ruskin reiste Brett til stedet, malte sitt bilde *Val d'Aosta* i 1859, og fikk enda mer ros fra Ruskin som også kjøpte maleriet. Andre kritikere var mindre overstrømmende, og en av dem beskrev det som «gravstein for post-ruskinisme».

Brett fortsatte å male omhyggelige detaljerte landskapsscener, oppholdt seg i Italia ved mange anledninger i løpet av 1880-tallet. Han var alltid ivrig etter å legge vekt på vitenskapelig presisjon på sin avbildning av naturen, men fylte ofte sine bilder med moralistiske og religiøse betydning, noe som var anbefalt av Ruskin. I løpet av sine senere år malte han flere sjølandskapet langs kysten av England. Et godt eksempel er hans *Ramsgate Sands* fra 1894. Han skaffet seg også i 1883 en skonnert som han seilte rundt med i Middelhavet.

Brett var også en ivrig astronom, og hadde studert astronomi siden barndommen. Han ble innvalgt som medlem i Royal Astronomical Society i 1871. Han bodde i London, men satte i 1887 opp et hus, «Daisyfield», i Putney,, som han selv tegnet – komplett med tårn og teleskop. Han ble innvalgt i Royal Academy i 1881. 

Hans *The Glacier of Rosenlaui* er i Tate Gallery, og *The Stonebreaker* er i Walker Art Gallery i Liverpool. Eksempler av hans senere kystlandskaper finnes i Walker, Russell-Cotes i Bournemouth, i Nottingham, og i Tate. Senere i livet da den offentlige kunstsmaken endret seg i retning av impresjonisme og ekspresjonisme dalte interessen for vitenskapelig observerte landskapsmalerier drastisk og John Brett døde bortimot som glemt i 1902.

## Referanser


## Eksterne lenker
* John Brett's Val d'Aosta: Too «Ruskinian» for Ruskin?
Francisco Soberón Valdés

**Francisco Soberón Valdés** (født 19. april 1944) var Cubas sentralbanksjef fra 1995 til 2009. 

Han var sentralbanksjef (*presidente*) i Cubas sentralbank fra 23. januar 1995, dvs fra før Cubas nasjonalbank (Banco Nacional de Cuba) i 1997 ble omorganisert og byttet navn til Cubas sentralbank. I 2009 valgte han å trekke seg, og han ble erstattet av Ernesto Medina Villaveirán.

Han er utdannet professor i samfunnsvitenskap og økonomi. 

Valdés har vært politisk aktiv siden revolusjonen i 1961, da Castro erklærte Cuba en sosialistisk stat. Han ble medlem av *Asociación de Jóvenes Rebeldes* (AJR) i 1961, og fikk jobb i Ministeriet for utenrikshandel som løpegutt. Han grunnla *Unión de Jóvenes Comunistas* (UJC), og ledet organisasjonen fra 1962 til 1964. I 1970 ble han medlem av Cubas kommunistparti (PCC). 

Han har skrevet til sammen 4 bøker, innen marine fagområder og økonomi. 

## Referanser


## Eksterne lenker
* Kort biografi og bilde på Cubas regjerings offisielle hjemmeside
Rossignol

**Skis Rossignol S.A.** (eller kun Rossignol) er en fransk produsent av skiutstyr, lokalisert i Isère i Frankrike.

Selskapet ble etablert i 1907 som en tekstil- og skiprodusent. Nils Boix Vives kjøpte selskapet på 1950-tallet, og etter det fokuserte selskapet kun på skiustyr. Rossignol fikk sitt gjennombrudd i Vinter-OL i Squaw Valley i USA, og fra og med da vokste selskapet. I 2005 ble Rossignol kjøpt av Quiksilver.

Rossignol var et de første selskapene som produserte plastski.

Navnet Rossignol er fransk og betyr «nattergal».

## Referanser


## Eksterne lenker
*
Randsfjord kirke

**Randsfjord kirke** er en langkirke fra 1916 i Jevnaker kommune i Akershus fylke.

Byggverket er i tre og har 340 plasser.

## Orgel
Kirken har et pipeorgel med 14 stemmer, levert av Norsk Orgel- og Harmoniumfabrikk AS i Snertingdal, og bygget i 1980. Orgelet ble restaurert i januar 2023 og tatt i bruk til festgudstjenesten 17. mai samme år.

## Referanser


## Kilder
* 
* 

## Eksterne lenker
* 
* Norsk nettskole
*
Carlos Lacoste

**Carlos Alberto Lacoste** (født 2. februar 1929 i Buenos Aires i Argentina, død 24. juni 2004) var en argentinsk admiral, og de facto president i Argentina under andre juntaperiode, der han etterfulgte Roberto Eduardo Viola. Hans periode var kort, og han satt som president fra 11. til 22. desember 1981, og ble etterfulgt av generalløytnant Leopoldo Galtieri. 

Før han var de facto president, var han med på å organisere  til VM 1978 på hjemmebane. Han fortsatte å arbeide innenfor fotball, og den argentinske militærregjeringen gjorde ham til Argentinas representant fra Sør-Amerika i FIFA. I 1986 ble han utnevnt til reporter til kampen - Argentina, som endte med uavgjort.

## Referanser
Surrey Hills

**Surrey Hills** er en *[[Area of Outstanding Natural Beauty]]* (AONB) i Surrey i England. Den ligger inntil en annen AONB, Kent Downs, og begge disse ligger i området kjent som North Downs. 

Området har tre turveier: North Downs Way, Greensand Way og Pilgrims' Way. 

Surrey Hills består for det meste av kalksteinsrygger, og området har mange sjeldne plante- og insektarter. I en del av det Blackheath Commons, foregår det boring etter olje og gass. Deler av Surrey Hills, blant annet Ranmore Common og Box Hill, eies av National Trust.
Kent Downs

**Kent Downs** er en *[[Area of Outstanding Natural Beauty]]* (AONB) i Kent i England. Området er kjent for sin vakre natur.

Området består av den østlige halvdelen av North Downs, og grenser mot en annen AONB, Surrey Hills. Det strekker seg fra grensen mot Stor-London og Surrey til Dovers hvite klipper, og består for det meste av kalksteinsrygger.

## Referanser
Roberto Pruzzo

**Roberto Pruzzo** (født 1. april 1955 i Crocefieschi i Italia) er en tidligere italiensk fotballspiller og manager.

Han ble født i Crocefieschi i Provinsen Genova, og han fikk sin profesjonelle debut som fotballspiller for Genoa CFC i 1973. Han spilte for Genoa i seks sesonger og lagde 57 mål på 143 kamper.

I 1979 gikk han til AS Roma for rekordsummen 3 milliarder lire. Der ble han en av de mest kjente og effektive spissene i Italia på 1980-tallet. Med Roma vant han Serie A en gang og den italienske cupen fire ganger. Han scoret i finalen i Europacupen i 1984, men laget ble slått av Liverpool FC på straffer.

Pruzzo avsluttet sin karriere i 1989 etter å ha spilt en sesong for ACF Fiorentina.

På slutten av 1990-tallet startet Pruzzo en mye mindre suksessfull trenerkarriere; han var manager for Esperia Viareggio, Teramo Calcio, Alessandria Calcio og US Città di Palermo, mens han var assistent for U.S. Foggia og Sambenedettese.

Pruzzo var Romas mestscorende før Francesco Totti satte ny rekord.

## Referanser


## Eksterne lenker
*
Kirkerudbakken

**Kirkerudbakken** på Kirkerud ved Vøyenenga i Bærum er et skianlegg med tre trekk og fem nedfarter.
* Eier: Bærums Skiklub
* Lengde: 550 meter
* Bredde: 2x200 meter (slalåmbakke og egen snowboardbakke)
* Halfpipe
* Høydeforskjell: 120 meter
* Fasiliteter: Klubbhus med toaletter og enkel servering

Denne alpinbakken er mye brukt av racingkjørere i forskjellige klubber, blant annet for å trene i og kjøre renn.

Det ble avholdt verdenscuprenn i slalåm i Kirkerudbakken i 1968, 1979, 1981 og 1984.

I det første verdenscuprennet 25. februar 1968 ble herreklassen vunnet av Patrick Russel, Frankrike med Dumeng Giovanoli, Sveits og Håkon Mjøen, Norge på de neste plassene. Kvinneklassen ble vunnet av Kiki Cutter, USA foran Isabelle Mir, Frankrike og Wendy Allen, USA. Beste norske ble Karianne Christiansen på femteplass.

7. februar 1979 ble rennet vunnet av Leonardo David, som senere samme år skadet seg alvorlig og senere døde av skadene han pådro seg under trening i Lake Placid.

## Se også
* Liste over norske alpinanlegg

## Referanser


## Eksterne lenker
 Kirkerudbakken skisenter
Lesjaverk kirke

**Lesjaverk kirke** er en langkirke fra 1964 i Lesja kommune, Innlandet fylke.

Byggverket er i tre og har 120 plasser.

## Referanser


## Litteratur
* 
* 

## Eksterne lenker
* 
* Lesja kommune: Kyrkjer i Lesja
*
Amund Venger

**Amund Venger** (1943–2013) var en norsk agronom og politiker (Senterpartiet). Han tilhørte Røkholt-Venger ætten som sønnesønn av landbruksminister Anders Venger.

Han var statssekretær ved Miljøverndepartementet og fylkeslandbrukssjef 1984-1986 under Kåre Willochs regjering. Deretter assisterende generalsekretær og generalsekretær i Norges Bondelag. Han var medlem i Eidsvoll menighetsråd og en forkjemper for statskirkeordningen.

## Nei til EU
Amund Venger var en sentral figur under EU-kampen.

Venger var også viktig under oppryddingen i organisasjonen Nei til EU. Etter at kampen var vunnet satt organisasjonen igjen med flere regninger enn de hadde penger til å betale. Amund Venger var på det tidspunktet både generalsekretær i Norges Bondelag og Bondelagets mann i Nei til EU. Han sørget for at  omtrent halvparten av gjelda ble betalt, det bidro til at SV og andre organisasjoner også betalte sin del.

## Konflikten med Norges Bondelag
Konflikten oppsto da Venger ble presset til å slutte som generalsekretær etter EU-avstemningen i 1994. Han inngikk da en avtale om at han fortsatt skulle være ansatt i Bondelaget og ha samme lønn som før, fram til fylte 60 år. I ettertid var partene uenige om innholdet i arbeidsavtalen. 7. mars 2007 inngikk de et forlik som løste alle uenigheter mellom partene.

## Litteratur
* Holmsen, Andreas: Røkholt-Venger ætten. En slektsoversikt. Flekkefjord 1943. 45pp. [MH]

## Referanser


## Eksterne lenker
* 
* 
*  Miljøverndepartementet, statssekretærer
*   – Venger reddet Nei til EU
*  Venger appellerer til bondegrasrota
*  Bondelaget. Forlik mellom Bondelaget og Amund Venger
*  Nationen. Forlik mellom Amund Venger og Bondelaget
Hydrolyse

**Hydrolyse** er det motsatte av en kondensasjonsreaksjon. I en kondensasjonsreaksjon avspaltes vann, mens ved hydrolyse tas vann opp.

Hydrolyse: spalting (*lysis*) med vann (*hydro*)

## Hydrolysereaksjoner
* ester + vann →  karboksylsyre + alkohol
* amid + syre →  karboksylsyre + amin

## Hydrolyse i levende organismer
I biokjemien spiller hydrolysereaksjoner en sentral rolle, spesielt i katabolske prosesser. Det finnes en rekke enzymer som katalyserer forskjellige hydrolysereaksjoner. Samlenavn på slike enzymer er hydrolaser.

Eksempler på katabolske hydrolysereaksjoner som er viktige i levende organismer er:
* ATP + vann →  ADP + Fosforsyre/fosfat
* ADP + vann →  AMP + Fosforsyre/fosfat
* Disakkarid + vann →  Monosakkarid + Monosakkarid
* Polysakkarid + *n* vann →  *n* Monosakkarid
* Polypeptid + *n* vann →  *n* Aminosyre
* Triglyserid + vann →  Diglyserid + Fettsyre
Sjong seterkapell

**Sjong seterkapell** er et kapell  i Lesja kommune, Innlandet fylke. Byggverket er i tre og har 50 plasser.

Kapellet er en ominnredet høyløe på seteren til Lesja prestegård. Det ble innviet den 25. mars 1981.

En kirkeklokke henger i en støpul laget av en furustamme på begynnelsen av 1990-tallet.

## Referanser


## Kilder
* 
*
Anthon Bang

**Anthon Bang** (født 9. desember 1809 i København, død 31. juli 1870 i Christiania) var folkeskribent og redaktør for flere tidsskrifter på 1800-tallet. Han var også en av de som sto bak grunnleggingen av Dagbladet i 1869 og var også dens første redaktør.

Han ble i 1831 offiser, men måtte søke avskjed i 1844 på grunn av lammelser i bena. I årene 1852–1859 var han gårdbruker i Moldetraktene, men hadde i mange år allerede syslet med journalistikk.
Han var redaktør for de to liberale Trondheimsbladene  Nordlyset (1847) og Den Frimodige 1848–1852. 
I årene 1860- 1866 gav Bang ut Lørdags-Aftenblad for Arbeidsklassen, som var et filantropisk og grundtvigiansk opplysningstidsskrift i Ole Vigs ånd.

## Aviser

* *Lørdags-Aftenblad for Arbeidsklassen*
Etablert av Anthon Bang

* *Nordlyset*
Trondheimsavis etablert i 1843 av Sylvester Sivertson

* *Den Frimodige*
Trondheimsavis etablert av Sylvester Sivertson

## Bokutgivelser
* 1857 *Fortællinger for Folket*
* 1863 *Bebyggelsen av Nord-Amerika*. Tilrettelegging og oversettelse av  *Bancroft's History of the United States.*

## Referanser


## Eksterne lenker
* Dagbladet.no
* Nordisk familjebok
* Artikler og foredrag
* 
*
Guldbergs Akademiske Kor

**Guldbergs Akademiske Kor** er et mannskor i Oslo stiftet 8. mai 1916 av Ansgar Guldberg under navnet **Sangselskabet Guldbergs Akademiske Kor**. Dirigent per 2024 er Sigurd Engesnes.

## Sangselskapets historie
Den 8. mai 1916 møtte Ansgar Guldberg, Sophus Brochmannm, H.P. Blix og Paul Gjesdal et antall venner til konstituerende møte for Sangselskabet Guldbergs Akademiske Kor. I tillegg til de fire deltok ytterligere åtte akademikere. Mandag 9. oktober 1916 ble den første øvelse avholdt, og siden da har mandag vært fast dag for GAKs øvelser.
Guldberg hadde tidligere vært dirigent for DnS.

Koret holdt en rekke konserter i årene 1916–1920, blant annet for regjering og Høyesterett i Gamle Festsal, vårkonserter i Universitetets Aula og Gamle Logen, samt ved Nordisk studentersangstevne i København i juli 1919.

I okkupasjonstiden gikk koret i dvale, som det meste av Norges korsamfunn, noe som i sin tur førte til at første samling etter frigjøringen måtte innkalles via annonsering i pressen.

Rundt midten av søttiårene fikk koret en oppgangsperiode med økende rekruttering, blant annet på grunn av innsats fra Hans M. Borchgrevink, korets ferske dirigent og primus motor vocus. Guldbergs holdt konserter bl.a. på Island.

I 1984 overtok Nils Olav Aanonsen som dirigent. Koret deltok i flere internasjonale konkurranser, men uten å oppnå priser.

I 1999 spilte GAK inn albumet *Bellman bland bröderna*. Opptak fra denne utgivelsen ble senere benyttet som en del av lydsporet i den Oscarvinnende (2021) spillefilmen *[[Et glass til]]* av Thomas Vinterberg. Sangen som ble benyttet var Fredmans epistel nummer 82 - Hvila vid denna källa av Carl Michael Bellman.

Koret besto i 2023 av ca. 65 aktive sangere. Korets repertoar spenner fra større klassiske komposisjoner for kor, via drikkeviser og andre viser til arrangementer over moderne sanger.

### Dirigenter

* Arild Sandvold dirigerte koret under plateopptak i 1927.
* Øystein Fevang, Tapani Länsiö og Jukka-Pekka Saraste dirigerte koret (sammen med Oslo Filharmoniske Kor og det finske mannskoret Otaniemen Kaiku) ved fremføringen av Sibelius' *Kullervo*-symfoni høsten 2007.

## Diskografi
* *Bellmenn – epistler og sanger av Carl Michael Bellman* (1988, LP), dirigent Nils Olav Aanonsen
* *[[Norges skål! – Norske drikkeviser gjennom 200 år]]* (1995, CD), dirigent Lars Notto Birkeland
* *Bellman bland bröderna* (1999, CD), dirigent Margrethe Ek
* *JUL med Anne-Lise Berntsen og Guldbergs* (2001, CD), dirigent Margrethe Ek

## Referanser


## Eksterne lenker
* 
*
Fåberg kirke

**Fåberg kirke** er en korskirke fra 1727 ved Fåberg i Lillehammer kommune i Innlandet fylke.

Bygningen er av tømmer og har 370 plasser. Det er en korskirke, slik de fleste kirkene ble bygget på 1700-tallet i Gudbrandsdalen, inspirert av domkirken i Oslo. Fåberg er den eneste med tårnet i vest, de andre har sentraltårn. Det er antatt at det kan være den lokale byggmesteren Svend Tråseth som var byggmester for kirken. Han bygde senere flere kirker i Gudbrandsdalen og Valdres.

Kirken ble på 1800-tallet modernisert ved å forenkles i interiøret og få hvitmalte vegger. Ved restaurering i 1956 ble kirken ført tilbake til sin gamle stil. Døpefont av kleberstein fra 1100-årene.

Altertavlen har et maleri malt av Fåberg-maleren Ole Larsen Smerud. Han hadde fått maleropplæring i København, der han ble kongelig våpenmaler. Maleriet av Jesus på korset ble gitt som gave til kirken i 1810.

To portaler fra den gamle stavkirken i Fåberg er oppbevart i Universitetets kulturhistoriske museum i Oslo. Et middelaldersk krusifiks er på Maihaugen. Den gamle almissetavlen fra kirken fra 1668 er nå i Garmo stavkirke på Maihaugen.

Ved kirken står Fåbergsteinen, en runestein som antagelig var en av tre bautasteiner ved kirken.

Adkomst til stedet er via Fylkesvei 255.


Fåberg kirke – altertavle.jpg|Altertavle av Johannes Ellingsen Segalstad
Fåberg kirke – prekestol.jpg|Prekestol av Johannes Ellingsen Segalstad
Fåberg kirke – døpefont.jpg|Døpefont
Fåberg kirke – orgel.jpg|Orgel fra NOHF


## Referanser


## Litteratur
* 
* 

## Eksterne lenker
* 
*